Тут засталіся некранутыя куточкі дзікай прыроды, дзе гарманічна суіснуюць сотні відаў флоры і фаўны. Асноўная частка лясной плошчы пакрыта хвойнымі пародамі: саснякамі і ельнікамі. Асабліва каштоўнымі з’яўляюцца дрэвастоі на балотах, дзе бесперапынна, на працягу многіх стагоддзяў, адбываюцца натуральныя эвалюцыйныя працэсы. Водна-балотныя ўгоддзі ахоўнай тэрыторыі ўяўляюць сабой унікальны прыродны комплекс з разнастайнымі тыпамі балот (верхавыя, пойменныя і нізінныя) і разгалінаваную сетку вялікіх і малых рэк.